KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. december 14-i ülésére)

TÁRGY: HOMOKHÁTSÁGI REGIONÁLIS HULLADÉKGAZDÁLKODÁSI   

                 ÖNKORMÁNYZATI TÁRSULÁS TÁRSULÁSI MEGÁLLAPODÁS 1. SZÁMÚ    

                 MÓDOSÍTÁSÁNAK ELFOGADÁSA
A Homokhátsági Regionális Szilárdhulladék Kezelési Konzorcium 2008. október 28-ai Közgyűlésén döntött a KEOP 7.1.1.1/09-2009-0004 azonosító jelű „Települési szilárdhulladék mechanikai-biológiai stabilizálására szolgáló rendszer kialakítása a Homokhátsági Települési Hulladékgazdálkodási Rendszerben” tárgyú projekt I. fordulóban való részvételéről.

A tagok előzetesen kötelezettséget vállaltak arra, hogy sikeres pályázat esetén jogi személyiséggel bíró Társulást hoznak létre, mely a II. fordulóban történő részvétel alapvető feltétele.

A 2011. augusztus 24-én aláírásra került a Homokhátsági Regionális Hulladékgazdálkodási Önkormányzati Társulás Társulási Megállapodása, törzskönyvi nyilvántartásába vétele a Magyar Államkincstár Csongrád Megyei Igazgatóságánál 2011. 09. 27-i nappal megtörtént. 

A Ttv. 20 § (1) bekezdésében foglaltak alapján, a Társulási Tanács elnöke a Társulási Megállapodást törvényességi ellenőrzés céljából megküldte a Csongrád Megyei Kormányhivatal részére.

A visszaérkezett törvényességi észrevétel alapján a Megállapodás módosítása vált szükségessé. (a törvényességi észrevétel az előterjesztés mellékletét képezi)
A Társulási Megállapodás módosítása a határozat-tervezetben foglaltak szerint elkészült.

 (A módosított megállapodást valamint a módosítások összefoglaló anyagát terjedelmi okokból nem postázzuk, de megtekinthető a Stratégiai és Városüzemeltetési Osztályon, Martin Ferenc városüzemeltetési referensnél) 
A fentiek alapján javasolom, hogy a Képviselő-testület a Homokhátsági Regionális Hulladékgazdálkodási Önkormányzati Társulás társulási megállapodást 1. számú módosításának elfogadását a határozat-tervezetnek megfelelően fogadja el.
Kiskőrös, 2011. november 25.
Domonyi László sk.

    polgármester

HATÁROZAT-TERVEZET
Kiskőrös Város Önkormányzatának Képviselő-testülete megtárgyalta a „Homokhátsági Regionális Hulladékgazdálkodási Önkormányzati Társulás Társulási Megállapodás 1. számú módosítása elfogadása” tárgyú előterjesztést és a következő döntést hozza.

A Képviselő testület a Társulási Megállapodás 1. számú módosítását a határozat-tervezet melléklete szerinti tartalommal elfogadja és felhatalmazza a polgármestert a megállapodás aláírására. 

Felelős: polgármester

Határidő: azonnal
